

SVI ZAHTJEVI S NEPOTPUNOM OSNOVNOM DOKUMENTACIJOM NEĆE BITI RAZMATRANI!

A) OSNOVNA DOKUMENTACIJA koju je potrebno dostaviti prilikom upisa:
1. Popunjeni zahtjev za upis djeteta u Vrtić (e-Građani)
2. Rodni list djeteta (e-Građani)
3. Potvrda o prebivalištu ili boravištu djeteta i roditelja (e-Građani)
4. Potvrda o obavljenom sistematskom pregledu ( ne starije od mjesec dana od dana podnošenja Prijave, pdf.)
5. Preslika kartona procijepljenosti djeteta (pečatirana od strane liječnika, pdf.)
6. Inicijalni upitnik (unutar sustava e-upisi)


B) DOKUMENTI KOJIMA RODITELJI  DOKAZUJU PRAVO PREDNOSTI PRI UPISU 

(*sva dokumentacija mora biti na hrvatskom jeziku; u protivnom mora biti prevedena i ovjerena kod javnog bilježnika)

                      -	za dijete roditelja invalida Domovinskog rata: rješenje roditelja o statusu invalida           
                       Domovinskog rata
-	za dijete zaposlenog/ih roditelja i osobe koja koristi mjeru HZZ-a za stjecanje prvog radnog iskustva ili javnog rada: potvrda/elektronički zapis roditelja o podacima evidentiranim u matičnoj evidenciji HZMO-a (ne stariji od mjesec dana od dana podnošenja Prijave) ili za roditelje zaposlene u inozemstvu / pomorce – ugovor ili potvrda inozemnog nositelja osiguranja kojom se dokazuje činjenica postojanja radnog odnosa, odnosno činjenica mirovinskog osiguranja temeljenog na radu
-	za dijete zaposlenog roditelja koji koristi pravo na neplaćeni dopust odnosno mirovanje radnog odnosa: potvrda/elektronički zapis roditelja o podacima evidentiranim u matičnoj evidenciji HZMO-a (ne stariji od mjesec dana od dana podnošenja Prijave) i odluka  poslodavca/rješenje o  korištenju  prava  na  neplaćeni dopust/mirovanje radnog odnosa (ovjerena potpisom i pečatom)
-	za dijete nezaposlenog roditelja ili umirovljenika: potvrda/elektronički zapis roditelja o podacima evidentiranim u matičnoj evidenciji HZMO-a (ne starije od mjesec dana od dana podnošenja Prijave) ili rješenje o priznavanju prava na mirovinu ili zadnji odrezak od mirovine
-	za dijete samohranog roditelja: elektronički zapis/izvadak iz matice rođenih roditelja (ne starije od mjesec dana od dana podnošenja Prijave) i smrtni list ili izvadak iz matice umrlih za preminulog roditelja ili potvrda o nestanku drugog roditelja ili drugo uvjerenje nadležnog tijela kojim se dokazuje da roditelj sam skrbi i uzdržava dijete
-za dijete koje živi samo s jednim roditeljem (jednoroditeljska obitelj): elektronički zapis/izvadak iz matice rođenih roditelja (ne starije od mjesec dana od dana podnošenja Prijave) i presuda o razvodu braka iliodluka suda o povjeri djeteta na stanovanje ili izvješće o provedenom postupku obveznog savjetovanja pri Hrvatskom zavodu za socijalni rad ili drugi dokaz da drugi roditelj ne živi u zajedničkom kućanstvu
-	za dijete čija su oba ili jedan roditelj redovni studenti/učenici: potvrda fakulteta/škole o statusu redovnog studenta/učenika (ne starija od mjesec dana od dana podnošenja Prijave)
-	za dijete iz obitelji s troje i više djece: rodni listovi ili izvodi iz matične knjige rođenih za svu djecu (neovisno o datumu izdavanja)
-	za dijete uzeto na skrb i uzdržavanje i dijete u udomiteljskoj obitelji: rješenje/potvrda Hrvatskog zavoda za socijalni rad 
-	za dijete korisnika doplatka za djecu: rješenje ili potvrda/elektronički zapis HZMO-a o pravu na doplatak za tekuću godinu ili elektronički zapis HZMO-a o pravu na doplatak za djecu (ukoliko rješenje za tekuću godinu nije doneseno prilaže se rješenje od prošle godine i potvrda o predaji zahtjeva za tekuću godinu)
-	za dijete korisnika zajamčene minimalne naknade: rješenje ili potvrda  o  priznavanje prava  roditelju  na zajamčenu   minimalnu naknadu za  tekuću kalendarsku godinu ili elektronički zapis o istom.
-	za dijete s teškoćama u razvoju i kroničnim bolestima: nalaz i mišljenje tijela vještačenja  ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja
-	za  dijete  osoba  s  invaliditetom   upisanih  u    Hrvatski  registar  osoba  s  invaliditetom   potvrda/ elektronički  zapis  ili  rješenje  o  upisu   roditelja   u  Hrvatski  registar  osoba  s invaliditetom (neovisno o datumu izdavanja).
-djeca čiji je brat/sestra već upisan u ustanovu: Ugovor o pružanju usluga ranog i predškolskog odgoja i obrazovanja

